धान का उत्पादन हुआ कम, रबी पर भी है संकट
मौसम की मार से और महंगी होगी रोटी-दाल, इस साल 55 लाख टन धान का ही हुआ उत्पादन
चिंता की बात
किसानोंपर दोहरी मार है। एक तो कम बारिश होने से धान का उत्पादन कम हुआ। इस साल के प्रथम आकलन के अनुसार राज्य में करीब 55 लाख टन धान का उत्पादन हुआ है। पिछले साल की तुलना में उत्पादन में करीब 20 लाख टन कमी आई है। वहीं खेतों में नमी की कमी के कारण गेहूं, दलहन तेलहन की बुआई प्रभावित हुई है। पिछले साल की तुलना में ठंड कम पड़ने से भी गेहूं का उत्पादन कम होने की आशंका है। अनाज के कम उत्पादन की स्थिति सिर्फ बिहार ही नहीं, अन्य राज्यों में भी है। ऐसे में माना जा रहा है कि नए साल में प्याज की तरह चावल और आटा भी महंगा होगा। जाहिर है रोटी-दाल और भी महंगी हो जाएगी।
इस साल किसान शुरू से ही मौसम की मार झेल रहे हैं। शुरू में तो सुखाड़ के आसार थे। बाद में ठीक-ठाक बारिश हुई, तो रोपनी भी पिछले वर्ष की तुलना में अधिक हुई। लेकिन, सितंबर-अक्टूबर में जरूरत से 70 से 80 प्रतिशत कम बारिश हुई। ऐसे में आखिरी पानी की मार ने धान की फसल चौपट कर दी। धान की बाली में चावल के दाने भर नहीं पाए। खखरी की मात्रा अधिक हुई। कम बारिश होने से गेहूं की बुआई पर असर पड़ा। और अब ठंड भी कम पड़ रही है। अधिक ठंड पड़ने पर गेहूं का उत्पादन अधिक होता है।
बुआई हुई : 4.36 लाख हेक्टेयर
रोपनी हुई : 33.27 लाख हेक्टेयर
लक्ष्य : 4.75 लाख हेक्टेयर
धान की रोपनी का लक्ष्य : 34 लाख हेक्टेयर
खरीफ मक्का की बुआई
खरीफ फसल की स्थिति
गेहूं 22 लाख हेक्टेयर
दलहन 10 लाख हेक्टेयर
तेलहन 02 लाख हेक्टेयर
कृषि विभाग ने भले ही धान को बचाने और गेहूं की बुआई के लिए डीजल अनुदान का प्रावधान कर दिया। लेकिन, बोरिंग और पंप सेट की कम उपलब्धता और पानी के जल स्तर के काफी नीचे चले जाने से भी इस योजना का किसान लाभ नहीं उठा पाते हैं। प्रति एकड़ 10 लीटर डीजल के लिए पहले 250 रुपए और अब 300 रुपए अनुदान राशि का प्रावधान है। खरीफ के लिए पांच पटवन और रबी फसल के लिए तीन पटवन के लिए अनुदान दिया गया है।
ग्लोबल वार्मिंग का प्रतिकूल प्रभाव
कृषिवैज्ञानिक मानते हैं कि जलवायु परिवर्तन कृषि के लिए बड़ी चुनौती है। मानसून में अस्थिरता, अल्प असामयिक अतिवृष्टि, ग्लोबल वार्मिंग समुद्री तूफान खेती को प्रभावित कर रहा है। ग्लोबल वार्मिंग से खाद्यान्न सुरक्षा पर प्रतिकूल प्रभाव पड़ सकता है। पूरे देश में एक डिग्री तापमान की वृद्धि से गेहूं का उत्पादन 20 से 25% कम होने की आशंका है।
जिला मुख्यालयों पर 28 को भाजपा देगी धरना
पटना|धानखरीदबोनस की मांग को लेकर भाजपा ने सड़क पर उतरकर संघर्ष का ऐलान किया है। इसकी शुरुआत पार्टी सभी जिला मुख्यालयों पर धरना से करेगी। इसकी कमान पार्टी के विधायक, पूर्व विधायक और पार्टी के वरीय नेताओं के पास होगी। भाजपा बिहार में धान की खरीद को सुनिश्चित करने और प्रति क्विंटल 300 रुपया बोनस के भुगतान की मांग को लेकर 28 दिसंबर को सभी जिला मुख्यालयों में धरना देगी। यह जानकारी प्रदेश महामंत्री विनय सिंह ने दी।
^लंबे समय तक ठंड गेहूं के उत्पादन के लिए लाभदायक होता है। जितनी अधिक ठंड होगी, गेहूं का उत्पादन भी उतना अधिक होगा। खरीफ मौसम में अंतिम दो माह में बारिश नहीं होने से खेतों में नमी नहीं है। ऐसे में बुआई प्रभावित हुई है। नमी नहीं रहने पर दलहन तेलहन फसलों के पौधे उगेंगे ही नहीं। ऐसे में रबी फसलों का उत्पादन प्रभावित होगा। -अनिलझा, कृषि विशेषज्ञ
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva awa_Deva hin_Deva